Sabunta wa ta karshe Janairu 02, 2020
Lauyan shugaban Amurka Donald Trump, Rudy Giuliani, kuma mutumin da batun binciken Ukraine domin biyan bukatar Trump ya ta’allaka a kansa, ya amince ya bada bahasi a kan batun shari’ar tsige shugaban kasa kuma zai yi iya kokarinsa yaga an wanke shugaban.
Yace zan bada bahasi, lallai zan yi haka. Zan bada lakca ne zan kuma yi jawabi, inji Giuliani yayin da ya isa jihar Florida dake gabashin Amurka a ranar Talata domin halartar wata liyafar jajibirin sabuwar shekara.
Ba a sa ran cewa Giuliani tsohon magajin birnin New York kuma dadadden na hannun daman Trump zai shiga cikin lauyoyin da zasu kare shugaban a shari’ar da majalisar dattawa take shirin yi tare da lauyan fadar White House Pat Cipillone babban mai kare Trump.
Idan har bahasin da Giuliani ke shirin bayarwa ya tabbata, zai bankado batutuwa da dama.
Amurka Ta Kai Hari Da Ya Yi Sanadin Mutuwar Mutum 25